2001/640/EY: Komission päätös, tehty 2 päivänä elokuuta 2001, päätöksen 2000/585/EY muuttamisesta Argentiinasta, Uudesta-Kaledoniasta ja Uruguaysta tapahtuvan luonnonvaraisen ja tarhatun riistan lihan sekä kanin lihan tuonnin osalta (ETA:n kannalta merkityksellinen teksti) (tiedoksiannettu numerolla K(2001) 2455)



Virallinen lehti nro L 223 , 18/08/2001 s. 0028 - 0032



Komission päätös, tehty 2 päivänä elokuuta 2001, päätöksen 2000/585/EY muuttamisesta Argentiinasta, Uudesta-Kaledoniasta ja Uruguaysta tapahtuvan luonnonvaraisen ja tarhatun riistan lihan sekä kanin lihan tuonnin osalta (tiedoksiannettu numerolla K(2001) 2455) (ETA:n kannalta merkityksellinen teksti) (2001/640/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kansanterveyttä ja eläinten terveyttä koskevista ongelmista luonnonvaraisen riistan tappamisessa ja luonnonvaraisen riistan lihan markkinoille saattamisessa 16 päivänä kesäkuuta 1992 annetun neuvoston direktiivin 92/45/ETY(1), sellaisena kuin se on viimeksi muutettuna direktiivillä 97/79/EY(2), ja erityisesti sen 16 artiklan 3 kohdan, sekä katsoo seuraavaa: (1) Kolmansista maista tapahtuvaan tarhatun tai luonnonvaraisen riistan lihan ja kanin lihan tuontiin sovellettavista eläinten terveysvaatimuksista, kansanterveyttä koskevista vaatimuksista ja eläinlääkärintodistuksista säädetään komission päätöksessä 2000/585/EY(3). (2) Tällaisen lihan tuonnissa on otettava huomioon kyseisten maiden erilainen epidemiologinen tilanne, myös niiden alueiden eri osissa. (3) Komission tarkastuskäynnin ja toimivaltaisilta eläinlääkintäviranomaisilta saatujen tietojen perusteella Uudelle-Kaledonialle voidaan antaa lupa viedä luonnonvaraisen riistan lihaa yhteisöön. (4) Argentiinan ja Uruguayn eläinten terveystilanteen muuttumisen ja tämän johdosta eläinten terveyttä koskevista edellytyksistä ja eläinlääkärintodistuksista tuoreen lihan tuonnissa tietyistä Etelä-Amerikan maista 11 päivänä kesäkuuta 1993 tehtyyn komission päätökseen 93/402/ETY(4), sellaisena kuin se on viimeksi muutettuna päätöksellä 2000/401/EY(5), tehtyjen muutosten vuoksi on tarpeen tehdä samanlaiset muutokset sorkkaeläinten tuontivaatimuksiin näiden maiden osalta. (5) Päätös 2000/585/EY olisi sen vuoksi muutettava vastaavasti. (6) Tässä päätöksessä säädettyjä toimenpiteitä tarkastellaan uudelleen tilanteen kehityksen perusteella. (7) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan direktiivin 2000/585/EY liitteet I ja II tämän direktiivin liitteen mukaisesti. 2 artikla Tämä päätös on osoitettu kaikille jäsenvaltioille. Tehty Brysselissä 2 päivänä elokuuta 2001. Komission puolesta David Byrne Komission jäsen (1) EYVL L 268, 14.9.1992, s. 35. (2) EYVL L 24, 30.1.1998, s. 31. (3) EYVL L 251, 6.10.2000, s. 1. (4) EYVL L 179, 22.7.1993, s. 11. (5) EYVL L 145, 31.5.2001, s. 49. LIITE Korvataan liitteet I ja II seuraavasti: "LIITE I ERÄIDEN KOLMANSIEN MAIDEN ALUEIDEN KUVAUS ELÄINTEN TERVEYSTODISTUKSIA VARTEN >TAULUKON PAIKKA> LIITE II Luonnonvaraisen ja tarhatun riistan lihan ja kanin lihan todistusten antamiseksi vaadittavat eläinten terveyttä koskevat takeet >TAULUKON PAIKKA>"